open-index/open-wikipedia-markdown huggingface dataset:
இந்திய புதர் எலி

பகுப்பு:தீவாய்ப்பு கவலை குறைந்த இனங்கள்
**இந்திய புதர் எலி** (Indian bush rat)(*கோலுண்டா எலியோட்டி*) முரிடே எனும் எலிக்குடும்பத்தினைச் சார்ந்த கொறி விலங்காகும். இது ***கோலுண்டா*** பேரினத்தின் ஒரே ஒரு உறுப்பினராகும்.

இந்த சிற்றினம் இந்தியத் துணைக் கண்டத்தில் பரவலாக, மேற்கே கோஹாட்டிலுருந்து கிழக்கே பூட்டான் டோர் வரை காணப்படுகின்றது. மேலும் இது இலங்கையிலும் காணப்படுகிறது. 11 வகையான துணைச் சிற்றினங்கள் அங்கீகரிக்கப்பட்டுள்ளன.

இந்த பேரினத்தின் பெயரானது கன்னடப் பெயரான *குலந்தியிலிருந்து* பெறப்பட்டது. மேலும் குறிப்பிட்ட சிறப்புப் பெயர் சர் வால்டர் எலியட்எனும் இயற்கையிலாரை நினைவுபடுத்துவதாக உள்ளது.  தென்னிந்தியாவிலிருந்து பரிந்துரைக்கப்பட்டதை தவிர மற்றவை *லிமிட்டரிசு* (வடமேற்கு வரம்புகள்), *பாபெரா* (பஞ்சாப்), *வாட்சோனி* (சிந்து), *குஜெராட்டி* (குசராத்து), *பாம்பாக்ஸ்* (மும்பை), *கொராகினிஸ்* (குடகு), *காஃபியசு* (இலங்கை), *நியூவேரா* (இலங்கை), *மியோத்ரிக்சு* (நேபாளம்) மற்றும் *கோனோசா* (பூட்டான் *துவார்சு, ஹசிமாரா* ).

## விளக்கம்
தலை மற்றும் உடல் நீளம் 12–14&nbsp;செ.மீ. வால் 9-11 செ.மீ. மஞ்சள் பழுப்பு நிற மேல்புறம் கருப்பு மற்றும் சிவப்பு மஞ்சள் நிறப் புள்ளிகளுடன் உள்ளன. வயிற்றுப் பகுதி சாம்பல் நிறத்தில் மஞ்சள் நிறப் புள்ளிகளுடனும், ஆரஞ்சு-மஞ்சள் வெட்டு பற்களுடனும், வாலானது, மேற்பகுதியில் அடர் நிறத்துடன் அடிப்பகுதி மஞ்சள் நிறத்துடன் காணப்படும். உடலில் முள்போன்ற உரோமங்களுடன், வட்ட தலையில், தட்டையான மூக்குடன் சிறிய கண்களுடன் காணப்படும்.

## மேற்கோள்கள்
மிட்டியாலா வனவிலங்கு சரணாலயம்

**மிட்டியாலா வனவிலங்கு சரணாலயம்** *(Mitiyala Wildlife Sanctuary)* இந்தியாவின் குசராத்து மாநிலத்திலுள்ள மிட்டியாலா என்ற கிராமத்திற்கு அருகே அமைந்துள்ளது. மிட்டியாலா புல்வெளிகள் என்றும் இச்சரணாலயம் அழைக்கப்படுகிறது.  1947 ஆம் ஆண்டு இந்தியா சுதந்திரம் பெறுவதற்கு முன்னர் இந்த காடு முந்தைய பவநகர் சுதேச அரசின் ஒரு பகுதியாக இருந்தது. மிட்டியாலா வனவிலங்கு சரணாலயம் 18.22 சதுர கிலோமீட்டர் பரப்பளவை  ஆக்கிரமித்துள்ளது  2004 ஆம் ஆண்டில் இதன் நிலை உறுதி செய்யப்பட்டது. இங்கு கிட்டத்தட்ட 11 முதல் 12 சிங்கங்கள் மற்றும் சிறுத்தைகள் உள்ளன. மேலும் புள்ளி மான்கள், நீலான் மான்கள் போன்றவையும் இங்கு காணப்படுகின்றன. இந்த சரணாலயம் வனப்பகுதிகளுடன் பொதுவான எல்லையைப் பகிர்ந்து கொள்வதால் சிங்கங்கள் பெரும்பாலும் சாசன் கிர் வனப்பகுதிக்குச் செல்கின்றன. கிர் மற்றும் மிட்டியாலா இடையேயான பகுதி வனவிலங்குகளின் இரண்டு வாழ்விடங்களை இணைக்கும் பாதையாகச் செயல்படுகிறது.  
## மேற்கோள்கள்

பகுப்பு:குசராத்து
பகுப்பு:குசராத்தில் சுற்றுலாத்துறை
சப்போரா ஆறு

**சப்போரா நதி** *(Chapora River)* இந்தியாவின் வடக்கு கோவாவில் பாயும் ஒரு நதியாகும். மேற்கு நோக்கி சப்போரா கிராமத்தின் வழியாக அரபிக் கடலுக்குள் கலக்கிறது. வடக்கு கோவா வட்டங்களான பெர்னேம் மற்றும் பார்தேசு இடையேயான எல்லையை இந்நதி வரையறுக்கிறது.

அண்டை மாநிலமான மகாராட்டிராவில் உள்ள ராம்காட்டில் உருவாகும் சப்போரா நதி  கோவாவிற்குள் நுழைந்து பின்னர் அரபிக்கடலில் பாய்கிறது.   சுற்றுலாத் தலமான வாகேட்டர் கடற்கரை தெற்கே உள்ள தோட்டத்திலேயே அமைந்துள்ளது, வடக்கே மோர்கிம் என்ற கிராமம் உள்ளது. மோர்கிம் முதல் சியோலிம் வரை செல்லும் பாலம் சப்போராவுக்கு குறுக்காகச் செல்கிறது. 
18 ஆம் நூற்றாண்டில் இந்நதி போர்த்துகீசிய கோவாவிற்கும் இந்தியாவிற்கும் இடையிலான எல்லையைக் குறித்தது. 

## மேற்கோள்கள்

பகுப்பு:கோவாவின் ஆறுகள்
பகுப்பு:இந்திய ஆறுகள்
பகுப்பு:கோவாவின் புவியியல்
பெர்னேம்

**பெர்னேம்** (Pernem) **பெட்னே** எனவும் அழைக்கப்படும் இது இந்தியாவின்  வடக்கு கோவாவிலுள்ள ஒரு நகரமும், நகராட்சி அமைப்புமாகும்.

## நிலவியல்
கோவாவின் பன்னிரண்டு துணை மாவட்டங்களில் பெர்னேமும் ஒன்றாகும். இதன் துணை மாவட்டத்தில் இருபது கிராம பஞ்சாயத்துகளும் ஒரு நகராட்சியும்  உள்ளன. பெர்னேம் துணை மாவட்டம் வடக்கே சிந்துதுர்காவின் வெங்குர்லா மற்றும் சாவந்த்வாடி துணை மாவட்டங்கள், கிழக்கில் சிந்துதுர்காவின் தோடாமார்க் துணை மாவட்டம், தெற்கே பார்தெசு மற்றும் பிச்சோலிம் மற்றும் மேற்கில் அரபிக்கடல் ஆகியவற்றால் சூழப்பட்டுள்ளது.

அகர்வாடோ, அலோர்னா, அம்பெரெம், அரம்போல், கன்சர்வோர்னெம், காசுனெம், சாண்டல், சோப்தெம், கோர்காவோ, தர்கலிம், இப்ராம்பூர், மாண்ட்ரெம், மோர்ஜிம், மோபா, ஓசோரிம், பாலியம், பார்செம், பெட்னே, போரோஸ்கோடெம், கியூரிம் போன்றவை இப்பகுதியில் உள்ள கிராமங்கள் மற்றும் நகரங்களாகும்.

இந்த ஊர் சர்மேலில் உள்ள மௌலி கோயில் பகுதியிலும், மால்பேயில் உள்ள முல்விர் கோயில் பகுதியிலும் இரண்டு அருவிகளைக் கொண்டுள்ளது. 

## புள்ளிவிவரங்கள்
2011 இந்திய மக்கள் தொகை கணக்கெடுப்பின்படி, இதன் நகராட்சி மன்றத்தில் 5,021 மக்கள் தொகை உள்ளது. அதில் 2,557 ஆண்களும், 2,464 பெண்களும் அடங்குவர். 0-6 வயதுடைய குழந்தைகள் 402, மொத்தத்தில் 8.01%. கோவா மாநில சராசரி 942 உடன் ஒப்பிடும்போது பெண் பாலின விகிதம் 964 ஆகும். கோவா மாநில சராசரி 942 உடன் ஒப்பிடும்போது குழந்தை பாலின விகிதம் 836 ஆகும். கல்வியறிவு விகிதம் 91.19% ஆகும். இது மாநில சராசரியான 88.70% ஐ விட அதிகமாகும். ஆண்களின் கல்வியறிவு 94.65% ஆகவும், பெண் கல்வியறிவு விகிதம் 87.64% ஆகவும் உள்ளது.

## மதம்

### இக்ரேஜா டி சாவோ ஜோஸ்
1852 ஆம் ஆண்டில் போர்த்துகீசியர்கள் வெற்றிகரமாக நோவா கான்கிஸ்டடோர் பிரச்சாரத்திற்குப் பிறகு இங்கு ஒரு தேவாலயம் கட்டப்பட்டது. இது 1855 சனவரி 2 அன்று ஒரு கிளைப்பிரிவாக உயர்த்தப்பட்டது. புனித சூசையப்பர் தேவாலயம் 1864 இல் புனரமைக்கப்பட்டு 2002 இல் புதுப்பிக்கப்பட்டது. 11 சிறிய கிறிஸ்தவ சமூகங்களை உள்ளடக்கிய 5 துணைகிளைகளையும் இதுகொண்டுள்ளது. ,

### இந்துப் பண்டிகைகள்
தசரா இங்கு ஒரு பிரபலமான திருவிழாவாகும். திருவிழா 5 நாட்கள் நீடிக்கும், இது கோஜகிரி பூர்ணிமாவில் முடிகிறது. கோஜகிரி பூர்ணிமா நாளில் கோவாவின் மிகப்பெரிய விருந்து ஒன்று ஏற்பாடு செய்யப்படுகிறது. கோயில்களில் ஆதிஸ்தான் மங்கர், பகவதி, ராவல்நாத், சடேரி, குள்ளம், மௌலி, கௌதமேசுவர், நாராயணன், முல்விர், மாருதி மற்றும் சிறீ சோம்நாத் ஆகியவை தெய்வங்களின் சிலைகள் எழுப்பப்பட்டுள்ளது.

## பொருளாதாரம்
துணை மாவட்டத்தில் பெரிய வருமான ஆதாரங்கள் எதுவும் இல்லை. துணை மாவட்டச் சந்தை பெரிதாக இல்லை. பெரும்பாலான மக்கள் வேலைவாய்ப்புக்காக மற்ற பகுதிகளை நம்பியிருக்கிறார்கள். பெட்னே சுமார் 200 சிறு நிறுவனங்களை வழங்குகிறது. வியாழக்கிழமை வாராந்திர சந்தை வட கோவாவில் இரண்டாவது பெரியது.
## மேற்கோள்கள்

பகுப்பு:Coordinates on Wikidata
கோராபாக்ரசு

***கோராபாக்ரசு*** (Horabagrus) என்ற கெளிறு மீன் கோராபாகிரிடேகுடும்பத்தில் உள்ள பேரினமாகும். இது இந்தியாவின் மேற்குத் தொடர்ச்சி மலையில் கர்நாடக, கேரளப் பகுதிகளில் பாயும் ஆறுகளில் மட்டுமே காணக்கூடியது. *கோ. பிராக்கிசோமா* முக்கியமான உணவு மீனாகும், இந்தப் பேரினத்தின் சிற்றினங்களைள் நீர்வாழ் மீன்காட்சி வர்த்தகத்தில் காணலாம்.

## வகைபிரித்தல்
*கோராபாக்ரசு* பேரினம் பகாரிடே குடும்பத்தின்கீழ் வகைப்படுத்தப்பட்ட போதிலும் இதில் கருத்து வேறுபாடுகளும் இருக்கின்றன. இந்திய விலங்கியல் நிபுணர் சுந்தர் லால் கோராவின் பெயரிலேயே இந்தப் பேரினத்தின் பெயர் உள்ளது. *பக்ரிடேயின்* கீழ் பட்டியலிடப்பட்டிருந்தாலும், அனைத்து பூனை மீன் சிற்றினத்தில் வகைப்பாட்டில் கோரபக்ரசு பகாரிடே துணைக் குடும்பங்களின் கீழ் பட்டியலிடப்படவில்லை. நெல்சனின் (2006), கூற்றுப்படி இந்த வகை தற்காலிகமாக சில்பெய்டே குடும்பத்தில் வைக்கப்பட்டுள்ளது. இங்கு சில நேரங்களில் தனிக்துணைக் குடும்பமாக அங்கீகரிக்கப்படுகிறது. டி பின்னாவினால் (1998), இந்த பேரினமானது,  பங்காசிடேவின் சகோதர இனமாக வகைப்படுத்தப்பட்டது. இது தனிக் குடும்பமாக கோராபக்ரிடே என வகைப்படுத்தப்பட்டது. 2007ல் ஆய்வறிக்கையின் படி, இது எந்த ஓரு பூனை மீன் குடும்பத்தின் கீழும் *கோராபக்ரசு* வகைப்படுத்தப்படவில்லை. 2016ல், வாங் *மற்றும் பலர்* கோராபக்ரிடே குடும்பத்தில் இந்த இனத்தை வைத்தார்.

## சிற்றினங்கள்
இந்த இனத்தில் தற்போது 2 அங்கீகரிக்கப்பட்ட சிற்றினங்கள் உள்ளன:

* *கோராபக்ரசு பிராச்சிசோமா* (குந்தர், 1864) (குந்தரின் பூனை மீன்)
* *கோராபக்ரசு நைகிரிகோலாரிசு* பெத்தியகோடா & கோட்டெலட், 1994

thumb|வரைபடம்
2013ல் மூன்றாவது இனமாக, *கோராபக்ரசு மெலனோசோமா* விவரிக்கப்பட்டது. ஆனால் மீனியலாளர்கள் *கோ. பிராக்கிசோமாவிலிருந்து* பிரிக்கமுடியாததாகக் கருதினர்.

## மீன்காட்சியகங்களில்
thumb|''மீன்காட்சியகங்களில்,'' கோராபாக்ரசு ''பூனை மீன்''
*கோ பிராக்கிசோமா* என்பது மீன் காட்சி வணிகத்தில் பொதுவான மீனாகும். *கோ. நிக்ரிகொல்லாரிசு* மிகவும் அரிதாகவே காணப்படுகிறது. இந்த இரண்டு இனங்களின் பராமரிப்பு ஒரே மாதிரியானவை. இந்த மீன்கள் நீர் நிலைகளின் தன்மைக்கேற்ப மாறிக்கொள்பவை. மேலும் உணவளிக்க எளிதானவை. இருப்பினும், இந்த மீன்களுக்கு மறைவிடங்களாகத் தாவரங்கள் அல்லது அலங்காரங்கள் தேவைப்படுகின்றன. இந்த மீன்கள் பகலில் ஒப்பீட்டளவில் மறைந்தே இருக்கும்.

## மேற்கோள்கள்

பகுப்பு:மீன் பேரினங்கள்
புழுவடிவம்

**புழுவடிவம்** *(Vermiform)*  ஒரு புழு போன்ற வடிவத்தை விவரிக்கிறது. இச்சொல் பெரும்பாலும் உயிரியல் மற்றும் உடற்கூறியல் துறையில் வெர்மிபார்ம் எனப் பயன்படுத்தப்படுகிறது. பொதுவாக மென்மையான உடல் பாகங்கள் அல்லது குழாய் அல்லது உருளை வடிவம் கொண்ட விலங்குகளைக் குறிக்க இச்சொல் பயன்படுத்தப்படுகிறது. இலத்தீன் மொழி வேர்ச்சொல்  வெர்ம்சு என்பது புழுக்களையும் பார்ம்சு என்பது வடிவம் என்ற பொருளையும் குறிப்பனவாகும்.   நன்கு அறியப்பட்ட எடுத்துக்காட்டாக மனிதர்களின் குடலிலும் பல பாலூட்டிகளிலும் பின் இணைப்பாக காணப்படும் குடல்வாலைக் கூறலாம். 

பல மென்மையான உடல் கொண்ட விலங்குத் தொகுதி உயிரினங்கள் குறிப்பாக புழுவடிவம் கொண்டவையாக விவரிக்கப்படுகின்றன. வளையப் புழு குடும்ப வகையைச் சேர்ந்த மண்புழு மற்றும் இதன் ஒப்புமை குடும்பங்கள், ஒட்டுண்ணிப்புழுக்கள் உட்பட உருளைப்புழு தொகுதியைச் சேர்ந்த உயிரினங்கள் போன்றவை புழுவடிவம் கொண்டவை என்று விவரிக்கப்படுகின்றன. ஆனால் இதே விளக்கத்திற்கு குறைவாக அறியப்பட்ட விலங்குத் தொகுதிகளாக நுண் ஒட்டுண்ணிகளான கடல்வாழ் முதுகெலும்பற்ற உயிரினங்கள் முதல் நாடாப் புழுக்கள் வரை உள்ள விலங்குத் தொகுதிகளும் உட்படுகின்றன.
## மேற்கோள்கள்

பகுப்பு:உடற்கூற்றியல்
தியனைரா

**தியனைரா** (*Deianira,* *Deïanira,* அல்லது *Deianeira*;  பண்டைய கிரேக்கம் : Δηϊάνειρα, *Dēiáneira,* அல்லது  ) என்றழைக்கப்படுபவள்  கிரேக்கத் தொன்மங்களில் குறிப்பிடப்படும் ஒரு  இளவரசி ஆவாள். இவளின் பெயரானது "மனிதனை-அழிப்பவள்"   அல்லது " கணவனை அழிப்பவள்"  என பொருள் கூறப்படுகிறது. இவள் ஹெராக்லஸின் மனைவியாகவும், பிற்கால பாரம்பரிய கதைகளின்படி, தன் அறியாமையினால்  நெசஸின் நச்சுத்தன்மையுள்ள சட்டையால் தன் கணவனைக் கொன்றாள் எனப்படுகிறது. சாபக்ளீசின் வுமன் ஆஃப் டிராச்சிஸ் நாடகத்தில் இவர் முக்கியக் கதாபாத்திரம் ஆவாள்.

## குடும்பம்

## தொன்மங்கள் மற்றும் இலக்கியம்
[இடது|thumb| [ஹெராக்கிள்ஸ்|ஹெராக்ளிஸ்,  தியனைரா, நெசஸ் ஆகியோரை சித்தரிக்கும் சாடி ஓவியம், கி.மு.  575-550  லூவர் ( 803)]]

### திருமணம்
தியனைராவின் திருமணத்தைப் பற்றிய சோஃபோக்கிள்ஸின் குறிப்புகளில், இவள் ஆச்செலஸ் நதி கடவுளால் நேசிக்கப்பட்டாள். ஆனால் மற்போரில் ஆச்செலசை தொற்கடித்து ஹெராக்லஸ் இவளைத் திருமணம் செய்துகொண்டார்.

டெக்ஸாமெனஸின் மகள் என்று வர்ணிக்கப்பட்ட கதையின் மற்றொரு பதிப்பில், ஹெராக்கிள்ஸ் இவளை பாலியல் பலாத்காரம் செய்துவிட்டு, மீண்டும் திரும்பி வந்து அவளை திருமணம் செய்து கொள்வதாக வாக்களித்தார். ஹெராக்கிள்ஸ் தொலைவில் இருந்தபோது, குதிரை மனிதனான யூரிஷன் வந்து இவளை தனது மனைவியாகக் கோரினான். இதற்கு இவளுடைய தந்தை பயந்து, ஒப்புக்கொண்டார். ஆனால் திருமணம் நடப்பதற்குள் திரும்பிவந்த ஹெராக்கிள்ஸ் குதிரை மனிதனைக் கொன்று தானே இவளை மணந்துகொண்டார்.
இடது|thumb| தியனைராவிடம்,  இறக்கும் தருவாயில் உள்ள குதிரை மனிதன்  ஹெராக்கிள்சை கொல்லும் சூழ்ச்சி வலைவீசி பேசுகிறான்.
தியனைரா போர்கலையுடன் தொடர்புடையவள். மேலும் " தேரை ஓட்டிச் சென்று போரிடும் கலையைக் கற்றவள்" என்று வர்ணிக்கப்பட்டாள்.

### ஹெராக்கிள்ஸின் மரணம்
தியனைரா பற்றிய ஒரு கதையில், தியனைராவை ஹெராக்கிள்ஸ் அழைத்துக்கொண்டு செல்லும்போது வழியில் குறுக்கிட்ட ஆற்றின் பெருவெள்ளத்தை இவளோடு எப்படி கடப்பது என்று சிந்தித்தபடி இருந்தான். அப்போது அங்குவந்த நெசஸ் என்ற குதிரை மனிதன் தான் தியனைராவை தன் முதுகில் சுமந்து யூனோஸ் ஆற்றின் அக்கரையில் கொண்டு சேர்ப்பதாகக் கூறி இவளை அழைத்துச் சென்று, இவளை கடத்தவோ அல்லது கற்பழிக்கவோ முயன்றான். ஆனால் நீந்திவந்த ஹெராக்கிள்ஸ்  குதிரை மனிதனை விஷ அம்பால் வீழ்த்தி இவளை மீட்டார். குதிரை மனிதனான நெசஸ் இறக்கும் தறுவாயில்  விஷம் கலந்த தன் உதிரத்தில் தோய்த்த ஒரு மருந்தைத் தியமைனராவிடம் கொடுத்து, அகதை ஹெர்க்குலிஸின் ஆடையில் தடவி, அவ்வாடையை அவன் அணிந்து கொள்ளும்படி செய்தால், அவளிடம் அவனுடைய அன்பு நிலைத் திருக்குமென்று கூறிவிட்டு, உயிர் துறந்தான்.

தியானைரா அவன் பேச்சை நம்பி, அதை வாங்கி மறைத்து வைத்துக் கொண்டாள்.  ஹெராக்கிள்ஸ் கிரீசில் முறைகேடாக  பல குழந்தைகளுக்கு தந்தையானார். பின்னர் அயோலைக் என்பவளைக் காதலித்தார். தனது கணவர் தன்னை விட்டு நீங்கிவிடுவார் என்று தியானைரா அஞ்சியபோது, ஹெராக்கிள்ஸின் புகழ்பெற்ற சிங்கத்தோல் சட்டையில் அந்த இரத்தத்தைக் கொஞ்சம் பூசினாள். ஹெராக்கிள்ஸின் வேலைக்காரன் லிச்சாஸ் அவருக்கு சட்டை கொண்டு வந்து தரப்பட்டது. அதை அணிந்த போது குதிரை மனிதனின் நச்சு இரத்தம் ஹெராக்ஸ் உடலில் ஊடுருவி பயங்கரமாக எரித்து துன்புறுத்தியது. இக்கொடுமையைக் தாங்க முடியாமல் இறுதியில், அவர் தானே தகணத் தீயிக்குள் சென்று இறந்தார். தன் கணவனின் சாவுக்கு தானே காரணம் ஆகிவிட்டதை உணர்ந்த விரக்தியில், தியானைரா தூக்குப்போட்டோ அல்லது வாளால் குத்திக்கொண்டோ தற்கொலை செய்து கொண்டாள்.

## குறிப்புகள்

பகுப்பு:எர்க்குலிசின் தொன்மவியல்
பகுப்பு:தற்கொலை செய்து கொண்டோர்
சப்போரா கடற்கரை

**சப்போரா கடற்கரை** (Chapora Beach) என்பது சப்போரா நதி கரையோரத்தில் உள்ள ஒரு கடற்கரை கிராமமாகும். இது வடக்கு கோவா மாவட்டத்தின் மப்பூசா நகரத்திலிருந்து 10 கி.மீ தூரத்தில் உள்ளது.   இது பழைய போர்த்துகீசிய கோட்டையான சப்போரா கோட்டைக்கு அருகில் உள்ளது. சப்போரா ஒரு மீன்பிடிக் கலன்களுக்கு அருகில் உள்ளது. முழு வடக்கு கோவாவிலும் காணப்படும் பல மலிவான பயண விடுதிகளுக்கு சாப்போரா பெயர் பெற்றது. சப்போராவில் கணேஷ் பழச்சாறு மையம் என்ற ஒரு பிரபலமான பழச்சாறு மையம் உள்ளது. இது கரிம சாறுகளை விற்பனை செய்கிறது . மேலும் சுற்றுவட்டார மக்களை ஈர்க்கிறது.

## மேற்கோள்கள்

பகுப்பு:இந்தியக் கடற்கரைகள்
பகுப்பு:கோவா புவியியல் தொடர்பான குறுங்கட்டுரைகள்
சாவந்த்வாடி

**சாவந்த்வாடி** (Sawantwadi) என்பது இந்தியாவின் மகாராட்டிராவின் சிந்துதுர்க் மாவட்டத்தில் அமைந்துள்ள சவந்த்வாடி தாலுகாவின் நிர்வாகத் தலைமையிட நகரம் ஆகும். இது முன்னர் மராத்தியர்களின் சாவந்த்வாடி போன்சலே அரச குலத்தால் ஆளப்பட்ட சாவந்த்வாடி சமஸ்தானத்தின் தலைநகராக இருந்தது.

இது மகாராட்டிராவின் கோவா எல்லைக்கு அருகிலுள்ள கொங்கண் பகுதியில் அமைந்துள்ளது.

## வரலாறு
மாநிலத்தின் ஆளும் குடும்பமான கெம்-சாவந்த்களின் குடும்பப்பெயரால் சாவந்த்வாடி என்ற பெயர் பயன்பாட்டுக்கு வந்தது. சாவந்த்-போன்சலே குடும்பத்தினர் சாவந்த்வாடியின் ஆட்சியாளர்களாக இருந்தனர். அவர்கள் 1857, சிப்பாய்க் கிளர்ச்சியிலும் பங்கேற்றனர்.

இது சாவந்த்வாடி வட்டத் தலைமையகமாகவும் உள்ளது. இது ஒரு நகராட்சி மன்றத்தைக் கொண்டுள்ளது. இது ஒரு உள்ளூர் குடிமை அமைப்பாகும்.

## பொருளாதாரம்
சாவந்த்வாடி, கையால் செய்யப்பட்ட அட்டைகளில் வண்ணமயமாக வரையப்படும் மரக் கைவினைப்பொருட்களுக்கு பெயர் பெற்றது. இது ஒரு முக்கிய சுற்றுலா அம்சமாகவும் மாறி வருகிறது.

இந்த நகரத்தின் மையம் சாவந்த்வாடியின் மையத்தில் உள்ள ஒரு ஏரியாகும். இது "மோதி தலாவ்" என்று அழைக்கப்படுகிறது.

## மொழி
thumb| சாவந்த்வாடியில் சூரிய அஸ்தமனம்
மால்வானி மொழி சவந்த்வாடியில் ஆதிக்கம் செலுத்தும் பேச்சு மொழியாகும். மாநில மொழியான மராத்தியும் இங்கு பரவலாகப் பேசப்படுகிறது. மேலும் பள்ளிகளில் கற்பிக்கபடுகிறது. கோவாவின் கொங்கணி சற்று புரிந்து கொள்ளப்பட்டாலும் செயல்பாட்டில் இல்லை. சமூக தொடர்புகளில் இந்தி மற்றும் ஆங்கிலம் பயன்படுத்தப்படுகின்றன. நகரத்தின் பெரும்பான்மையான மக்கள் இந்துக்களாக, இருக்கின்றனர். அதைத் தொடர்ந்து சிறுபான்மை முஸ்லீம்களும், கிறிஸ்தவ மக்களும் உள்ளனர்.

## போக்குவரத்து

### சாலைகள்
சாவந்த்வாடி, கோவா மற்றும் பெல்காம், சிந்துதுர்க் மாவட்டத்தின் பிற நகரங்களுக்கும் மகாராட்டிர மாநிலத்தின் பிற நகரங்களுக்கும் மகாராட்டிர மாநிலப் போக்குவரத்துக் கழகப் பேருந்துகள் மூலம்  நன்கு இணைக்கப்பட்டுள்ளது. சிறிய கிராமங்களை நகரத்துடன் இணைக்க தனியார் பேருந்துகள், பகிர்வு ரிக்‌ஷாக்கள் மற்றும் பைக்குகள் உள்நாட்டில் பயணிக்கப் பயன்படுகின்றன. சாவந்த்வாடியிலிருந்து 10 கி.மீ தூரத்திலிருக்கும் ஒரு தேசிய நெடுஞ்சாலை கோவாவை மும்பையுடன் இணைக்கிறது

### இருப்புப்பாதை

கொங்கண் இருப்புப்பாதை என பிரபலமாக அறியப்படும் கொங்கண் இருப்புப்பாதை நிறுவனத்தின் இருப்புப்பாதை மும்பையிலிருந்து மங்களூரை இணைக்கிறது. இது சாவந்த்வாடி சாலை தொடருந்து நிலையம் வழியாக நகரத்திலிருந்து 6 கி.மீ. தூரத்தில் கடக்கிறது.   திருவனந்தபுரம் ராசதானி விரைவுவண்டி சாவந்த்வாடி சாலை தொடருந்து நிலையத்தில் நின்று செல்கிறது.

### விமான நிலையம்
128 கி.மீ தொலைவிலுள்ள கோலாப்பூர் விமான நிலையமும், 110 கி.மீ தொலைவிலுள்ள கருநாடகாவின் பெல்காம் விமான நிலையமும், 94 கி.மீ. தொலைவிலுள்ள கோவாவின் தபோலிம்  விமான நிலையமும் அருகிலுள்ள விமான நிலையங்கள் ஆகும். மேலும், மால்வான் வட்டத்திலுள்ள சிபி-பருலே என்ற இடத்தில் புதிய விமான நிலையம் கட்டப்பட்டு வருகிறது.

## இதனையும் காண்க
*சாவந்த்வாடி சமஸ்தானம்
* சாவந்த்வாடி தாலுகா

## மேற்கோள்கள்

பகுப்பு:Coordinates on Wikidata

பகுப்பு:மகாராட்டிர மாநிலத்திலுள்ள ஊர்களும் நகரங்களும்
பார்தேசு

**பார்தேசு** (Bardez) என்பது இந்தியாவின் கோவா மாநிலத்தின் வடக்கு பகுதியில் அமைந்துள்ள ஒரு பகுதியாகும். இது வடக்கு கோவா மாவட்டத்தின் பெயரிடப்பட்ட வட்டத்தின் இணை-முனையமாகும்.

## சொற்பிறப்பியல்
வலது|thumb| பார்தெசுவிலுள்ள ஒரு பள்ளத்தாக்கின் காட்சி
வட இந்தியாவில் மகதச் சமவெளி வழியாக கொங்கண் கடற்கரைக்கு குடிபெயர்ந்த சரஸ்வத் பிராமணக் குடியேற்றங்களுக்கு இந்த பெயர் வரவு வைக்கப்பட்டுள்ளது. பார்தெசு, அல்லது இன்னும் சரியாக *பாரா* (பன்னிரண்டு) *தேஷ்* (நாடு), 'பன்னிரண்டு நாடுகள்' (அல்லது பிரதேசங்கள்) என்று பொருள். 'நாடு' என்ற வடிவம் குலத்தின் பிராந்திய வரம்புகளைக் குறிக்கிறது. 

பார்தேசு வடக்கே சப்போரா நதியாலும், தெற்கே மாண்டோவி நதியாலும், கிழக்கில் தலைநகரான மாபூசாவுக்கு அருகில் உள்ள பார்தேசிலும், மேற்கில் அரபிக்கடலிலும் உருவாகும் மாபூசா நதியாலும் பிரிக்கப்பட்டுள்ளது. இது உள்ளூர் கொங்கணி மொழியில் பார்தேசுகார் என்று அழைக்கப்படுகிறது.

கோவா சட்டமன்றத் தொகுதியின் கீழ் வரும் இந்நகரத்தில் அகுவாடா கோட்டை , காண்டோலிம், சின்குவெரிம், கலங்குட், பாகா, அஞ்சுனா, வாகேட்டர் ஆகிய கிராமங்களும், மலையக மடாலயம், போம்பலின் பேரழிவிற்குப் பிறகு பத்ரே லூனாவால் மீட்டெடுக்கப்பட்ட மான்டே குயிரிமின் உறைவிடப் பள்ளி,  சால்வடோர் கிராம சமூகங்கள் முண்டோ, பென்ஹா டா பிரான்சியா, சியோலிம், மொய்ரா, போர்வோரிம், கொல்வலே, சாலிகாவோ மற்றும் சங்கோல்டா ஆகிய முக்கிய தளங்கள் உள்ளன.

## மேற்கோள்கள்

## வெளியிணைப்புகள்
*Cities and villages in Bardez Taluk 
*Goa - Calangute Beach - Information and Pictures of Calangute Beach in Bardez

பகுப்பு:Coordinates on Wikidata
பகுப்பு:கோவா மாநிலத்திலுள்ள ஊர்களும் நகரங்களும்
உலோத் நீர்வீழ்ச்சி

**உலோத் அருவி** *(Lodh Falls)*  இந்தியாவின் சார்க்கண்டு மாநிலத்தில் இருக்கும் லாத்தேகார் மாவட்டம் பாலமு கோட்டத்தில் உள்ள வனப்பகுதியின் நடுவில் உள்ளது. இதை புத்தா நீர் வீழ்ச்சி என்ற பெயராலும் அழைக்கிறார்கள். சார்க்கண்ட் மாநிலத்தில்  இருக்கும் மிக உயர்ந்த நீர்வீழ்ச்சியாகவும் இந்தியாவின் 21 ஆவது மிக உயர்ந்த நீர்வீழ்ச்சியாகவும் இது கருதப்படுகிறது.
## நீர்வீழ்ச்சி
லாத்தேகார் மாவட்டத்திலுள்ள சோட்டா நாக்பூர் பீடபூமியின் வனப்பகுதியில் பாய்கின்ற ஆழமான பர்கா  நதியின் மீது லோத் நீர்வீழ்ச்சி  அமைந்துள்ளது. ஓர் அடுக்குத் தொடர் நீர்வீழ்ச்சியான  இது 143 மீட்டர் (469 அடி) உயரம் கொண்டதாகும். இந்நீர் வீழ்ச்சியின் முழக்கம் 10 கி.மீ தூரத்தில் கூட நன்றாக கேட்கக்கூடியதாகும்.

புத்துணர்ச்சி அளிக்கும் பள்ளத்தாக்கு மடிவிடத்திற்கு  லோத் நீர்வீழ்ச்சி ஒரு எடுத்துக்காட்டாகும். பள்ளத்தாக்கு மடிவிடம் என்பது  நீர்வீழ்ச்சியின் சரிவுகளில் காணப்படும் இடைவெளிகளைக் குறிக்கிறது. இத்தகைய சாய்வு இடைவெளிகள் நீர்வீழ்ச்சியின் நீரை  செங்குத்தாக கீழ்நோக்கி விழுவதற்கு அனுமதிக்கிறது.
டால்டன்கஞ்சு நகரிலிருந்து 120 கி.மீ, தொலைவிலும்,  ராஞ்சியில் இருந்து 200 கி.மீ தொலைவிலும் லாத்தேகார் மாவட்டத்தின் மலை வாழிடமான நேதர்காட்டிலிருந்து 70 கி.மீ தொலைவிலும் லோத் நீர்வீழ்ச்சி அமைந்துள்ளது.
## மேற்கோள்கள்

## புற இணைப்புகள்
*Photos - Lodh Falls is the second waterfall down in the right column - click on photo to enlarge
*Government of Jharkhand - Waterfalls

பகுப்பு:சார்க்கண்டு
நெசஸ்

[thumb| கைடோ ரெனி வரைந்த தியனைராவைக் கடத்துதல், 1620-21, [இலூவா அருங்காட்சியகம் .]]
thumb|லாரன்ட் மார்க்வெஸ்டேவின் நெச்சின் படைப்பான உருவாக்கபட  தியனைராவைக்  கடத்திச் செல்லும் போது அம்பால் தாக்கப்படும் நெசசின் சிலையின் 2006 ஆண்டைய படம்
[வலது|thumb|  ஜியாம்போலோக்னா, (1599), உருவாக்கிய ''[ஹெராக்கிள்ஸ்|ஹெராக்கிள்சும், நெசசும்*  ]]
[[கிரேக்கத் தொன்மவியல்|கிரேக்கத் தொன்மங்களில்]] குறிப்பிடப்படும் *'நெசஸ்*' (*Nessus'' ( பண்டைய கிரேக்கம் :  ) என்வன்  ஹெராக்கிள்சால் கொல்லப்பட்ட ஒரு பிரபலமான குதிரை மனிதன் ஆவான். மேலும் இவவனது இரத்தக் கறையால் ஹெராக்லஸ் கொல்லபட்டார். இவன் சென்டாரோஸின் மகன். இவன்  யூனோஸ் ஆற்றில் பயணிகளை அக்கரைக்கு கொண்டு செல்பவனாக  இருந்தான்.

## தொன்மவியல்
நஸ்ஸஸ் டூனிக் கதையில்  இவனது பாத்திரத்திற்காக அறியப்படுகிறான். ஹெராக்கிள்ஸின் மனைவியான தியனைராவை ஆற்றைக் கடக்க சுமந்து சென்ற பிறகு, அவளுடன் உடலறவு கொள்ள முயன்றான். ஹெராக்கிள்ஸ் ஆற்றின் அக்கரையில் இருந்து இதைக் கண்டான். இதன்பிறகு ஐதரா பாம்பின் விஷம் பூசப்பட்ட அம்பை நெசஸின் மார்பில் குறிப்பார்த்து எய்தார். இதன்பிறகு நெசஸ் இறக்கும் தறுவாயில் விஷம் கலந்த தன் உதிரத்தில் தோய்த்த ஒரு மருந்தைத் தியமைனராவிடம் கொடுத்து, அததை ஹெர்க்குலிஸின் ஆடையில் தடவி, அவ்வாடையை அவன் அணிந்து கொள்ளும்படி செய்தால், அவளிடம் அவனுடைய அன்பு நிலைத் திருக்குமென்று கூறிவிட்டு, உயிர் துறந்தான். ஐதராவின் விஷம் தன் இரத்தில் கலத்து அதன்  பாதிப்பு உள்ளதை அறிந்தே இவ்வாறு கூறினான்.

தியானைரா அவன் பேச்சை முட்டாள்தனமாக நம்பினாள். பின்னர், அயோல் என்ற அழகியினால் தனது கணவனின் மீதான அவளது நம்பிக்கை குறையத் தொடங்கியது. இதனால் அவள் ஹெராக்கிள்ஸின் புகழ்பெற்ற சிங்கத்தோல் சட்டையில் அந்த இரத்தத்தைக் கொஞ்சம் பூசி கணவருக்குக் கொடுத்தாள். ஹெராக்கிள்ஸ் வீரர்களின் கூட்டத்திற்குச் சென்றார். இதற்கிடையில், தியானைரா தற்செயலாக குதிரை மனிதனின் இரத்தத்தின் சிறுபகுதியை  தரையில் கொட்டினாள்.  அது சூரிய ஒளி வெப்பதால் எரிய ஆரம்பித்ததைக் கண்டு திகிலடைந்தாள்.

அவள் அதை உடனடியாக அதன் ஆபத்தை உணர்ந்து, ஹெராக்கிள்சை எச்சரிக்க தனது தூதரை அனுப்பினாள். ஆனால் அவர் வந்துசேர மிகவும் தாமதமானதால் காலம் கடந்துவிட்டது. அங்கியில் இருந்த நஞ்சு ஹெராக்கிள்சின்  தோலில் ஊடுருவி அவரை எரிக்கத்தொடங்கியது. இதனால் ஹெரக்கிள்ஸ் மெதுவாகவும் வேதனையுடனும் இறக்கத் தொடங்கினார். இறுதியில் தீப்பிழம்புக்கு தன்னை இரையாக்கி உயிர் துறந்தார். ஹெராக்கிள்சை சீயஸ்  ஒலிம்பிய மலைக்கு அழைத்துச் சென்றார். அங்கு அவரது வீர செயல்களைப் பாராட்டி தேவர்கள் வரவேற்றனர்.

சாஃபக்கிளீசின் நாடகமான டிராச்சினியாவில் இந்த தொன்மக்கதையை அடிப்படையாகக் கொண்டது.

## குறிப்புகள்

## வெளி இணைப்புகள்

* பெர்சியஸ் திட்டம் - நெசஸ் மற்றும் ஹெர்குலஸின் மரணம்
* பெர்சியஸ் திட்டம் - அப்பல்லோடோரஸ்
* தியோய் திட்டம் - நெசஸ்

பகுப்பு:எர்க்குலிசின் தொன்மவியல்
மாண்டோவி ஆறு

thumb|இந்தியாவின் கோவா, குளிர்காலத்தில் மேகமூட்டமான நாளில் மாண்டோவி ஆற்றின் காட்சி
**மாண்டோவி ஆறு** (Mahadayi/Mandovi River), **மகாதாய்** அல்லது **மதே** ஆறு என்றும் அழைக்கப்படும் இது இந்திய மாநிலமான கோவாவின் உயிர்நாடியாக விவரிக்கப்பட்டுள்ளது. மாண்டோவி, சுவாரி ஆகிய ஆறுகள் கோவா மாநிலத்தின் இரண்டு முதன்மை ஆறுகளாகும். மாண்டோவி, சுவாரி ஆறு ஆகிய ஆறுகளுடன் கபோ அகுவாடாவில் உள்ள ஒரு பொதுவான சிற்றோடையில் சேர்ந்து மர்மகோவோ துறைமுகத்தை உருவாக்குகிறது. மாநில தலைநகரான பனாஜி மற்றும் கோவாவின் முன்னாள் தலைநகரான பழைய கோவா இரண்டும் மண்டோவியின் இடது கரையில் அமைந்துள்ளன.

## நீர்ப் படிப்பு
இந்த ஆற்றின் மொத்த நீளம் 81 கிலோமீட்டர் (50 மைல்); கர்நாடகாவில் 35 கிலோமீட்டர் (22 மைல்), மகாராட்டிராவில் 1 கிலோமீட்டர் (0.62 மைல்) மற்றும் கோவாகோவாவில் 45 கிலோமீட்டர் (28 மைல்). இது கர்நாடகாவின் பெலகாவி மாவட்டத்தில் மேற்கு தொடர்ச்சி மலையில் உள்ள பிம்காட்டில் 30 நீரூற்றுகள் கொண்ட ஒரு பகுதியிலிருந்து உருவாகிறத. இந்த ஆற்றில் மொத்தம் 2,032 கி.மீ. 2 நீர்ப்பிடிப்பு பகுதி உள்ளது. இதில் 1,580 கி.மீ. 2, 375 கி.மீ. 2 மற்றும் 77 கி.மீ. 2நீர்ப்பிடிப்பு பகுதி முறையே கோவா, கர்நாடகா மற்றும் மகாராஷ்டிராவில் உள்ளன. இதன் நீர்நிலைகள்,  தூத்சாகர் அருவி மற்றும் வச்ரபோகா அருவி ஆகியவற்றைக் கொண்டுள்ளது. இது ஒரு சில இடங்களில் கோமதி என்றும் அழைக்கப்படுகிறது.

இந்த ஆறு வடக்கிலிருந்து சத்தாரி வட்டம் வழியாகவும், கர்நாடகாவின் வட கன்னட மாவட்டத்திலிருந்து ராக் தொடருந்து நிலையத்திற்கு அருகில் கோவாவுக்குள் நுழைகிறது. பெல்காம், வடகன்னட மாவட்டம் மற்றும் கோவாவில் கும்பார்ஜுவா, திவார் மற்றும் சோரியோ வழியாக பாய்கிறது. இறுதியில் அரபிக்கடலில் கலக்கிறது. மாபூசா ஆறு இதன் துணை நதியாகும்.

இரு நதிகளையும் இணைக்கும் கும்பார்ஜூம் கால்வாய், மாண்டோவியின் உட்புறங்களை இரும்புத் தாது கொண்டு செல்லும் கப்பல்களுக்கு அணுகக்கூடியதாக ஆக்கியுள்ளது. இரும்புத் தாது கோவாவின் பிரதான கனிமமாகும். இது கிழக்கு மலைகளில் வெட்டப்படுகிறது. பழைய கோவா நகரத்திற்கு அருகிலுள்ள மண்டோவியில் திவார், சோரியோ மற்றும் வான்க்ஸிம் என்ற மூன்று பெரிய நன்னீர் தீவுகள்  உள்ளன. சோரோ தீவு சலீம் அலி பறவைகள் சரணாலயத்திற்கு சொந்தமானது. இதற்கு புகழ்பெற்ற பறவையியலாளர் சலீம் அலியின் பெயரிடப்பட்டுள்ளது. ஒரு வழக்கமான படகு தீவுகளுக்கும் பிரதான நிலப்பகுதிக்கும் இடையில் குடிமக்களை கொண்டு செல்கிறது.

## மேற்கோள்கள்

## வெளி இணைப்புகள்

பகுப்பு:கர்நாடக ஆறுகள்
பகுப்பு:Coordinates on Wikidata
பகுப்பு:கோவாவின் ஆறுகள்
சுவாரி ஆறு

**சுவாரி ஆறு** (Zuari River) என்பது இந்தியாவின் கோவா மாநிலத்தின் மிகப்பெரிய நதியாகும். இது மேற்குத் தொடர்ச்சி மலையில் உள்ள ஹேமட்-பார்ஷேமில் உருவாகும் ஒரு அலை நதியாகும். இது உள்ளூரில் அகனாசனி என்றும் குறிப்பிடப்படுகிறது. இது திசுவாடி, போண்டா, மர்மகோவா, சால்செட், சங்கும் மற்றும் கியூபெம் ஆகியவற்றின் வழியாக தென்-மேற்கு திசையில் பாய்கிறது.

92&nbsp;கி.மீ நீளம் கொண்ட இந்த ஆறு மாண்டோவி (62 கி.மீ நீளம்) உட்பட மற்ற ஆறுகளுடன் சேர்ந்து கும்பார்ஜுவா கால்வாய் (15 கி.மீ) போன்ற கால்வாய்களுடன் இணைக்கப்பட்டுள்ளது.  கோவாவின் மற்ற ஆறுகள் தெரெகோல் (22 கி.மீ), சப்போரா (29 கி.மீ), பாகா (5 கி.மீ), சால் (16 கி.மீ), தல்போனா (11 கி.மீ), மற்றும் கல்கிபாக் (4 கி.மீ) போன்றவை. அவற்றின் நீளம் மற்றும் அகலங்கள் அலை மற்றும் பிற பருவகால வெள்ளத்துடன் வேறுபடுகின்றன. 

சுவாரியும் மாண்டோவியும் சேர்ந்து ஒரு ஆழமான நீர் அலை வாழ்விட அமைப்பை உருவாக்குகின்றன.   இவை கோவாவின் விவசாயத் தொழிலின் முதுகெலும்பாகும். இரண்டு ஆறுகளையும் இணைக்கும் கும்பார்ஜூம் கால்வாய் கப்பல்கள் உள் பகுதிகளுக்கு இரும்பு தாது சுரங்கங்களுக்கு செல்ல உதவுகிறது. இரண்டும் அரபிக்கடலுக்குள் கபோ அகுவாடாவில் வெளியேறுகின்றன. இது மர்மகோவா துறைமுகத்தை உருவாக்கும் பொதுவான புள்ளியாகும். துறைமுக நகரமான வாஸ்கோட காமா,  சுவாரி ஆற்றின் முகப்பில் அமைந்துள்ளது.

## மேற்கோள்கள்

## வெளி இணைப்புகள்

பகுப்பு:இந்திய ஆறுகள்
பகுப்பு:கோவாவின் ஆறுகள்
பகுப்பு:கோவாவின் புவியியல்
பாபில் மாகாணம்

**பாபில் கவர்னரேட்** அல்லது **பாபிலோன் மாகாணம்** (*Babil Governorate* அல்லது *Babylon Province*  (    ) என்பது நடு ஈராக்கில் உள்ள ஒரு மாகாணம் ஆகும். இதன் பரப்பளவு , 2018 ஆகும். இந்த மாகாண மக்கள் தொகை 2,065,042 பேர் என மதிப்பிடப்பட்டுள்ளது. இந்த மாகாணத்தின் தலைநகரமாக கில்லா நகரம் உள்ளது. இது யூப்ரடீஸ் நதிக்கரையில் இருந்த பண்டைய நகரமான பாபிலோனுக்கு (بابل) எதிரே அமைந்துள்ளது.

## வரலாறு
இன்றைய பாபிலோன் மாகாணத்தில் உள்ள பண்டைய நகரமான பாபிலோன் பண்டைய பாபிலோனியாவின் தலைநகராக இருந்தது. இந்த நகரம் ஈராக்கின் பாக்தாத்திற்கு தெற்கே யூப்ரடீஸ் ஆற்றின் கரையில் அமைந்துள்ளது.

கிமு மூன்றாயிரம் ஆண்டுகளிலிருந்து இந்த நகரம் இருந்துவருகிறது. ஆனால் பாபிலோனின் முதல் வம்சத்தின் மன்னர்களின் கீழ் கி.மு இரண்டாயிரம் ஆண்டின் துவக்கத்தில்தான் இது முக்கியம் பெற்றது. இந்த வம்சத்தின் ஆறாவது மன்னரான அம்முராபி (கிமு 1792–1750),  பாபிலோனை தன் பேரரசின் தலைநகராக மாற்றினார்.  இவரது சட்ட விதிகளுக்காக சிறந்த முறையில் இவர் நினைவுகூரப்படுகிறார்.

இரண்டாம் நெபுகாத்நேசர் (கிமு 605–562) மேற்கு ஆசியாவின் பெரும்பகுதிக்கு பாபிலோனியப் பேர்ரசை விரிவுபடுத்தியபோது இந்த நகரம் மேலும் முக்கியத்துவம் பெற்றது.

1991 இல் பாபில் மாகாணம் ஷியா எழுச்சியின்  மையமாக இருந்தது. 

## நிலவியல்
பாபிலோன் மாகாணமானது 32 ° முதல் 33.25 ° வடக்கு அட்சரேகை மற்றும் 44 ° முதல் 45 ° கிழக்கு தீர்க்கரேகைக்கு இடையே அமைந்துள்ளது.

### மாவட்டங்கள்
பாபில் மாகாணமானது நான்கு மாவட்டங்களாக பிரிக்கப்பட்டுள்ளது அவை: 

* அல்-மஹாவில் மாவட்டம் ( அல்-மஹாவில் )
* அல்-முசயாப் மாவட்டம் ( அல்-முசயாப் )
* ஹாஷிமியா மாவட்டம் ( அல் ஹாஷிமியா )
* ஹில்லா மாவட்டம் ( ஹில்லா )

## மேலும் காண்க

* பாபிலோன்
* பாபிலோனியா

## குறிப்புகள்

பகுப்பு:ஈராக்கின் மாகாணங்கள்
பகுப்பு:Coordinates on Wikidata
பாக்தாத் மாகாணம்

**பாக்தாத் கவர்னரேட்** அல்லது **பாக்தாத் மாகாணம்** (*Baghdad Governorate*.   என்று அழைக்கப்படுவது ஈராக்கின் தலைநகர மாகாணம் ஆகும். இது தலைநகர் பாக்தாத் மற்றும் அதைச் சுற்றியுள்ள பெருநகர் பகுதியையும் உள்ளடக்கியது. ஈராக்கின் 19 மாகாணங்களில் இந்த மாகாணமே பரப்பளவில் மிகச் சிறியது, ஆனால் அதிக மக்கள் தொகை கொண்டது.

## விளக்கம்
பாக்தாத் மாகாணம் ஈராக்கின் மிகவும் வளர்சியடைந்த பகுதிகளில் ஒன்றாகும், ஈராக்கின் பெரும்பாலான பகுதிகளை விட சிறந்த உள்கட்டமைப்பு வசதிகளைக் கொண்டதாக இது  உள்ளது. ஆனால்  2003 இல் அமெரிக்கா தலைமையிலான படையெடுப்பால் மாகாணம் பெரிதும் சேதமடைந்து. இன்றும் இங்கு வன்முறைகள் தொடர்கின்றன. இது உலகில் பயங்கரவாதம் மிக உயர்ந்த அளவில் நிலவும் பகுதிகளில் ஒன்றான இங்கு, தற்கொலை குண்டுதாரிகள், கொலைக் குழுக்கள் போன்றவை  இயங்கிவருகின்றன.

பாக்தாத்தில் டைக்ரிஸ் ஆற்றின் குறுக்கே குறைந்தது 12 பாலங்கள் உள்ளன. இவை  நகரின் கிழக்குப் பகுதியை மேற்குப் பகுதியுடன் இணைகின்றன. மாகாணத்தின் வடகிழக்கில் பல மெசொப்பொத்தேமியாவின் சதுப்பு நிலங்கள் உள்ளன.

ஈராக்கில் அதிக மக்கள் தொகை கொண்ட பகுதி சதர் நகர மாவட்டம் ஆகும்.

## மாகாண நிர்வாகம்
பாக்தாத் மாகாணமானது பாக்தாத் மாகாண சபையால் நிர்வகிக்கப்படுகிறது. பாக்தாத் மாகாண சபையின் பிரதிநிதிகள் பாக்தாத்தின்  மாவட்டங்களின் கீழ் சபைகளிலிருந்து தங்கள் சக உறுப்பினர்களால் பல்வேறு மாவட்டங்களின் மக்கள்தொகை விகிதாசாரப்படி தேர்ந்தெடுக்கப்பட்டனர்.

## அரசு

* ஆளுநர்: அத்வான் அல் அத்வானி 
* மாகாண சபைத் தலைவர் (பி.சி.சி): ரியாத் அல் ஆதாத்

## மாவட்டங்கள்

* அபு கிரைப்
* அதாமியா
* காதிமியா
* கார்க்
* கர்ராடா
* அல்-மதீன்
* மஹ்மூதியா
* அல்-ருசாஃபா
* சதர் நகரம்
* தாஜி
* அல்-கார்க்

## நகராட்சிகள்

* அதாமியா
* கார்க்
* கரடா
* காதிமியா
* மன்சூர்
* சதர் நகரம்
* அல் ரஷீத்
* ருசாஃபா
* புதிய பாக்தாத்

## சகோதரி நகரங்கள்
பாக்தாத் மாகாணமானது அமெரிக்காவின் டென்வர்-அரோரா பெருநகரப் பகுதியுடன் சகோதரி உறவு கொண்டுள்ளது.

## குறிப்புகள்

## வெளி இணைப்புகள்

* http://www.humanitarianinfo.org/
* பாக்தாத்-டென்வர் பிராந்திய கூட்டு
பகுப்பு:ஈராக்கின் மாகாணங்கள்
பகுப்பு:Coordinates on Wikidata
திரேஸ் நாட்டுக் குதிரைகள்

**திரேஸ் நாட்டுக் குதிரைகள்** (*Mares of Diomedes*,    ) என்பவை கிரேக்கத் தொன்மவியலில் குறிப்பிடப்படும் மனிதனை உண்ணும்  குதிரைகளைக் குறிப்பிடுவதாகும். இவை  எரிஸ் மற்றும் சிரீனின் மகனும் கருங்கடலின் கரையில் வாழ்ந்த திரேசின் மன்னரான தயோமிடிசின் குதிரைகள் ஆகும்.  பேரரசர் அலெக்சாந்தரின்  குதிரையான  புசெபெலஸ் இந்தக் குதிரைகளின் வழித்தோன்றல் என கூறப்பட்டது.

## தொன்மவியல்
எர்க்குலிசின் பன்னிரு வேலைகளில் எட்டாவது வேலையாகவும், கிரேக்கத்தின் பெலோபொன்னேசியன் பிராந்தியத்துக்கு அப்பால் செய்யப்பட்ட இரண்டாவது வேலையாக வகைப்படுத்தப்பட்ட  வேலையாக இக்குதிரைகளை ஹெராக்கிள்ஸ் பிடித்துவர யூரிஸ்தியஸ் மன்னரால் அனுப்பப்பட்டார். இக்குதிரைகளை திரேஸ் நாட்டின் கொடிய மன்னான தயோமிடிஸ்  மனித உடல்களைக் கிழித்து  உண்ணப் பழக்கியிருந்தார். திரேஸ் பிரதேசத்துக் கடற்கரை அருகில், கப்பலுடைந்து உயிர் தப்பி வரும் மாலுமிகளையும்,  தன்னை நாடிவரும் விவரம் தெரியாத மக்களையும் பிடித்து இந்தக் குதிரைகளுக்கு உணவாக அளித்து மகிழ்ந்தார்.   தொன்மக் கதையின் சில பதிப்புகளின்படி, இந்தக் குதிரையின் மூச்சில் தீச்சுவாலைகள் வெளிப்பட்டன.  . இந்தப் பயங்கரக் குதிரைகளை திரேசின் மறைந்துபோன நகரமான டிரிடாவில்  ஒரு வெண்கல அழி உள்ள காப்பரணில் தயோமிடிஸ் இவைகளை இருப்புச் சங்கிலிகளில் கட்டி வைத்திருந்தார். இந்தக் குதிரைகளானது போடர்கோஸ் (ஸ்விஃப்ட்), லம்பன் (பிரகாசிக்கும்), சாந்தோஸ் (மஞ்சள்), டீனோஸ் (அல்லது டீனஸ்)  எனும் நான்கு குதிரைகளாகும்.

ஒரு பதிப்பின்படி, இக்கொடிய குதிரைகளைப் பிடிக்க ஹெராக்கிள்ஸ் தன்னுடன் பல தன்னார்வலர்களையும் அழைத்துச் சென்றதாக குறிப்படுகிறது  . ஹெராக்கிள்சும் அவரது தோழர்களும் தயோமெடிசின் காவலர்களை வென்று, குதிரைகளை அவற்றைக் கட்டபட்ட சங்கிலிகளை உடைத்து,  கடற்கரைக்கு விரட்டிச் சென்றார். இந்தக் குதிரைகள் மனிதர்களை உண்ணக்கூடியவை என்றும் அடக்க இயலாதவை என்பதை அறியாத ஹெராக்கிள்ஸ், தயோமெடிசுடன் சண்டையிட புறப்பட்டபோது, தனக்கு விருப்பமான தோழரான அப்டெரசின் பொறுப்பில் இவைகளை விட்டுவிட்டுச் சென்றார். அவர் திரும்பி வந்ததபோது, அந்த இளைஞனை குதிரைகள் சாப்பிட்டுவிட்டதை  அறிந்தார். இதனால் இதற்கு பழிவாங்கும் விதமாக, ஹெராக்கிள்ஸ் தயோமெடிசை அவரது சொந்த குதிரைகளுக்கே உணவாக்கினார். .

## குறிப்புகள்


## வெளி இணைப்புகள்

* 12 உழைப்பாளர்கள்
* ஹெர்குலஸின் எட்டாவது பணி: தியோமெடிஸின் குதிரைகள் ; பெர்சியஸ் திட்டம், டஃப்ட்ஸ் பல்கலைக்கழகம்
பகுப்பு:தொன்மவியல் குதிரைகள்
பகுப்பு:கிரேக்கத் தொன்மவியல்
பகுப்பு:எர்க்குலிசின் வேலைகள்
லிச்சாஸ்

thumb| ஹெர்குலசும், லிச்சாசும் (பாவெல் சொரோக்கின், 1849).
கிரேக்கத் தொன்மவியலில் குறிப்பிடப்படும் **லிச்சாஸ்** (*Lichas*;    ) என்பவர் ஹெராக்ளிசிடம் ஊழியராக இருந்தவர்.  ஐயோல் மீது தியனைராவின் பொறாமை காரணமாக தியனைரா ஹெர்குலசுக்கு கொடுக்கச் சொன்ன நச்சு சட்டையைக் கொண்டு வந்து அவரிடம் கொடுத்து, அதன்வழியாக அவரைக் கொன்றார்.

## தொன்மவியல்
லிச்சாஸ் தனது எஜமானரிடம் நச்சு தோய்ந்த ஆடையை கொண்டு வந்து கொடுத்தார். இதற்கு  தண்டனையாக, இவர் கடலில் வீசப்பட்டார். அங்கு யூபொயாவிற்கும் லோக்ரிஸ் கடற்கரைக்கும் இடையிலான லிச்சாடியன் தீவுகள் இவரின் பெயரைக்கொண்டே அழைக்கபடுவதாக நம்பப்படுகிறது.  இந்தக் கதையானது சாஃபக்ளிசின் வுமன் ஆஃப் டிராச்சிஸ்'  மற்றும் ஆவிட்டின் மெட்டமார்போசில் விவரிக்கப்பட்டுள்ளது. 

## படக்காட்சியகம்
 
படிமம்:Lichas bringing the garment of Nessus to Hercules.jpg|தியனைரா கொடுத்தனுப்பிய ஆடையை ஹெர்குலசுக்குக் கொண்டுவந்து தரும் லிச்சாஸ், "ஹெர்குலசின் வேலைகள்" (1542-1548) க்காக ஹான்ஸ் செபால்ட் பெஹாமின் கலை வேலைப்பாடு.
படிமம்:Canova ErcoleLica 1.jpg|அன்டோனியோ கனோவாவின் கலை வேலைப்பாடான  *ஹெர்குலசும் லிச்சாசும்* (1795)
படிமம்:Canova ErcoleLica 2.jpg|அன்டோனியோ கனோவா வரைந்த *ஹெர்குலசும் லிச்சாசும்* (1795) விவரம்


## குறிப்புகள்

பகுப்பு:எர்க்குலிசின் தொன்மவியல்
தி கார் மாகாணம்

**தி கர் கவர்னரேட்** அல்லது **தி கர் மாகாணம்** (*Dhi Qar Governorate*     ) என்பது தெற்கு ஈராக்கில் உள்ள  ஒரு மாகாணம் ஆகும். இந்த மாகாணத்தின் தலைநகராக நசிரியா உள்ளது. 1976 க்கு முன்னர் இந்த மாகாணம் முந்தாஃபிக் மாகாணம் என்று அழைக்கப்பட்டது. பண்டைய ஈராக்கிய நாகரிகமான சுமேரியாவின் மையப்பகுதியாக தி கார் மாகாணம் இருந்தது, மேலும் இந்த மாகாணத்தில் ஊர், எரிது, லகாசு, லார்சா, கிர்சு, உம்மா, பேட்-திபிரா போன்ற  வரலாற்றுசிறப்புமிக்க இடிபாடுகள் அடங்கியுள்ளன. மாகாணத்தின் தெற்கு பகுதி மெசொப்பொத்தேமியாவின் சதுப்பு நிலங்களால் சூழப்பட்டுள்ளது.

## அரசு

* ஆளுநர்: யஹியா நாசேரி
* துணை ஆளுநர்: அகமது அல்-ஷேக் தாஹா https://www.washingtonpost.com/wp-dyn/content/article/2008/01/18/AR2008011803321_pf.html
* மாகாணக் குழுத் தலைவர் (ஜி.சி.சி): இஹ்ஸான் அல்-தை https://web.archive.org/web/20080611005708/http://iraq.usembassy.gov/prt_news_05252008.html

## நவீன தி கார்
மாகாணமானது அல்-ரிஃபாய், கலாத் சுக்கர், ஆஷ் சத்ரா, அல்-கராஃப், சுக் அல்-ஷுயுக், கமிசியா, அல்-சிபாயிஷ் போன்ற நகரங்களை உள்ளடக்கி உள்ளது. 

1990 களின் நடுப்பகுதியில் ஆளுநராக இருந்தவரான தாஹிர் ஜலீல் ஹபுஷ் அல்-திக்ரிதி, பின்னர் அவர் நாட்டின் காவல்துறைத் தலைவராகவும், 1999 இல் ஈராக் புலனாய்வு சேவையின் இயக்குநராகவும் இருந்தார். 

### மக்கள்வகைப்பாடு
மாகாணத்திம் மக்கள் தொகையானது ஏறக்குறைய 2,000,000 ஆகும். இவர்களில் முக்கியமாக சியா அராபியர் உள்ளனர். தெற்கு சதுப்பு நிலப்பகுதியானது பாரம்பரியமாக சதுப்புநில அரேபியர்களின் தாயகமாக உள்ளது.

2007 ஆம் ஆண்டு நிலவரப்படி, இப்பகுதி மிகவும் மோசமான வறுமை நிலவும் பகுதியாக உள்ளது. வேலையின்மை விகிதம் 31% , வறுமை விகிதம் 32%. என உள்ளது. 

## மாவட்டங்கள்

* அல்-சிபாயிஷ்
* அல்-ரிஃபா
* சத்ரா
* நசிரியா
* சுக் அல்-ஷுய்க்

## மேலும் காண்க

* சுமேரியா
* நாகரிகத்தின் தொட்டில் 

## குறிப்புகள்

பகுப்பு:ஈராக்கின் மாகாணங்கள்
பகுப்பு:Coordinates on Wikidata
ஓம்போக்

**ஓம்போக்** (*Ompok*) என்பது தென் மற்றும் தென்கிழக்காசியா முழுவதும் ஏரி மற்றும் பெரிய ஆறுகளில் காணப்படும் சிலூரிடே குடும்பத்தில் உள்ள மீன்களின் பேரினம் ஆகும்.

## வகைபாட்டியல்
இந்தப் பேரினம் பாராஃபைலெடிக் வகையாக அங்கீகரிக்கப்பட்டுள்ளது. *ஓம்போக்* பேரினத்தில் உள்ள சிற்றினங்கள் *ஓம்போக்* *பிமாகுலட்டஸ்* குழு (அதாவது *ஓ பைமாகுலேட்டசு,* *ஓ மலபாரிக்கஸ்* மற்றும் *ஓ. மையோஸ்டோமா),* *ஓ யூஜெனியேட்டசு* குழு (அதாவது *ஓ. யூஜீனியாட்டசு* மற்றும் *ஓ. பின்னாட்டசு*), *ஓ. கைபோதலாமசு* (அதாவது *ஓ கைபோதலாமசு,* *ஓ ராப்டினூரசு* மற்றும் *ஓ. உர்பெயினி)* மற்றும் ஓ*. லெயாகாந்தசு* குழு *(ஓ பூமிடசு,* *ஓ ஜெயானெ* மற்றும் ஓ*. லெயாகாந்தசு).* இந்த இனங்கள் குழுக்களின் ஒற்றைத்தொகுதி மரபு உயிரினத்தோற்ற கருத்து இந்த இனங்களை மறுசீரமைக்க போதுமானதாக இல்லை.

*ஓ யுஜெனியேட்டசு* குழு கிடையோப்டெரசுடன் *ஓம்போக்* சிற்றினங்களைக் காட்டிலும் மிகவும் நெருங்கிய உறவாக இருக்க வாய்ப்பு உள்ளது. பெராரிசு கூற்றுப்படி *ஓ. யுஜெனியேட்டசு* கிரைப்டொபெரசு என மறுவகைப் படுத்தப்பட்டுள்ளது, ஆனால் *ஓ. பின்னாட்டசு* இல்லை.

## சிற்றினங்கள்
இந்த பேரினத்தில் தற்போது 27 அங்கீகரிக்கப்பட்ட சிற்றினங்கள் உள்ளன:

* *[[ஓம்போக் அர்ஜெசுடெசு|ஓம்போக் அர்ச்செசுடெசு]]* சுதசிங்க & மீகா சுகும்புரா, 2016 
* *ஓம்போக் பிமாகுலட்டசு* (ப்ளாச், 1794) (வெண்ணெய் பூனைமீன்)
* *ஓம்போக் பினோடடசு* எச்.எச். உங், 2002
* *ஓம்போக் போரென்சிசு*  (சிடெயிண்டாச்னெர், 1901)
* *ஓம்போக் ப்ரெவிரிக்டசு* எச்.எச். உங் & அடியாட்டி, 2009
* *ஓம்போக் கேனியோ* (எப். ஆமில்டன், 1822)
* *ஓம்போக் சிலோனென்சிசு* (குந்தர், 1864) 
* ஓம்போக் யூசினியாட்டசு (வைலண்ட், 1893)
* *ஓம்போக் ஃபுமிடசு* டி.எச்.டி. தான் & பி.கே.எல் உங், 1996
* *ஓம்போக் கைப்போதலாமசு* (ப்ளீக்கர், 1846)
* *ஓம்போக் சாவனென்சிசு* (ஆர்டன்பெர்க், 1938)
* *ஓம்போக் செய்னி* ஃபோலர், 1905
* *ஓம்போக் கருங்கோடு* எச் எச் உங், 2013 
* *ஓம்போக் லியாகாந்தசு* (ப்ளீக்கர், 1853)
* *ஓம்போக் மலபரிகசு* (வலென்சியன் சு, 1840)
* *ஓம்போக் மியோசுடோமா* வைலண்ட், 1902
* *ஓம்போக் பப்தா* (எப். ஆமில்டன், 1822)
* *ஓம்போக் பாபோ* (எப். ஆமில்டன், 1822)
* *ஓம்போக் பின்னாட்டசு* எச்.எச். உங், 2003
* *ஓம்போக் பிளாட்டிரைஞ்சசு* எச்.எச். உங் & எச்.எச் தான், 2004
* *ஓம்போக் புளூராடியாட்டசு* எச்.எச். உங், 2002
* *ஓம்போக் ராடினூரசு* எச்.எச். உங், 2003
* *ஓம்போக் சமான்சு* இங்கர் & பி.கே. சின், 1959
* *ஓம்போக் சைலுராய்ட்சு* லேக்சிபெடி, 1803
* *ஓம்போக் சூப்பர்னசு* எச் எச் உங் 2008
* *ஓம்போக் உர்பைனி* (பி.டபிள்யூ. பாங் & சாக்சு, 1949)
* *ஓம்போக் வெபெரி* (ஆர்டன்பெர்க், 1936)

## மேற்கோள்கள்

பகுப்பு:மீன் பேரினங்கள்
இப்ராஹிம் கலீல் எல்லை

**இப்ராஹிம் கலீல்** (அரபு: ابراهيم خليل) என்பது துருக்கிக்கும் ஈராக்கிற்கும் இடையிலான எல்லையைக் கடக்கும் பாதை உள்ள இடமாகும். இது ஆங்கிலத்தில் **ஹபூர் பார்டர் அல்லது ஃபிரண்டியர் கேட்** என்றும் அழைக்கப்படுகிறது. கட்டுப்பாட்டு எல்லைக் கோடு மற்றும் வாயிலுக்கு முன் கபூர் ஆற்றைக் கடக்கும் ஒரு பாலம் உள்ளது. இது ஈராக்கிற்கும் துருக்கிக்கும் இடையிலான இயற்கை எல்லையையாக உள்ளது. சிலோபி நகரின் தெற்கே இந்த எல்லைப் பாதை அமைந்துள்ளது.

இது துருக்கியில் இருந்து ஈராக்கிற்குள் நுழைவதற்கான இடமாக இருந்தாலும், குர்திஸ்தான் தன்னாட்சிப் பகுதி அரசாங்கத்தால் இந்த எல்லைப் பகுதி கட்டுப்படுத்தப்படுகிறது. இங்கு  சிவப்பு, வெள்ளை, பச்சை என மூவண்ணக் கொடியின் மையத்தின் பொன்நிற கதிரவனைக் கொண்ட குர்திஸ்தான் கொடியின் கீழ் குர்திஷ் பெசுமெர்கா போராளிகளால் நிர்வகிக்கப்படும் சோதனைச் சாவடி செயல்படுகிறது. இங்கு அது தன் சொந்த சுங்க, குடிவரவு கொள்கைகளை அமல்படுத்துகிறது.  20004 செப்டம்பரில், அமெரிக்காவின் 167 வது கார்ப்ஸ் ஆதரவு குழு, நியூ ஹாம்சயர் இராணுவ ரிசர்வ் பிரிவு, இப்ராஹிம் கலீலுக்கு வடக்கு துருக்கியின் விநியோக மையங்களிலிருந்து ஈராக்கில் கூட்டணிப் படைகளுக்கு பொருட்கள் விநியோகம் செய்யப்படுவதைக் கண்காணிக்க அனுப்பப்பட்டது. 

2015 திசம்பர் 6  அன்று எல்லை வழியாக &nbsp;3,000  துருக்கிய வீரர்கள், மொசூல் கிராமப்புறங்களுக்கு சென்றனர்.

## படக் காட்சியகம்

படிமம்:Ibrahim Khalil Border Iraq August 2009 - 1.jpg|
படிமம்:Ibrahim Khalil Border Iraq August 2009 - 2.jpg|
படிமம்:Ibrahim Khalil Border Iraq August 2009 - 3.jpg|
படிமம்:Ibrahim Khalil Border Iraq August 2009 - 5.jpg|
படிமம்:Ibrahim Khalil Border Iraq August 2009 - 7.jpg|
படிமம்:Ibrahim Khalil Border Iraq August 2009 - 8.jpg|
படிமம்:Ibrahim Khalil Border Iraq August 2009 - 9.jpg|
படிமம்:Ibrahim Khalil Border Iraq August 2009 - 10.jpg|
படிமம்:Ibrahim Khalil Border Iraq August 2009 - 11.jpg|
படிமம்:Ibrahim Khalil Border Iraq August 2009 - 12.jpg|
படிமம்:Ibrahim Khalil Border Iraq August 2009 - 13.jpg|
படிமம்:Ibrahim Khalil Border Iraq August 2009 - 14.jpg|


## குறிப்புகள்

பகுப்பு:Coordinates on Wikidata
பகுப்பு:ஈராக்கிய குர்திஸ்தான்
அமீர்-உத்-தௌலா பொது நூலகம்

**அமீர்-உத்-தௌலா பொது நூலகம்** *(Amir-ud-daula Public Library)*  இந்தியாவின் உத்தரப்பிரதேச மாநில தலைநகரம் லக்னோவில் உள்ளது.  
## வரலாறு
லக்னோவின் வெவ்வேறு இடங்களில் நூலகத்திற்கு என நீண்ட வரலாறு உண்டு. 1882 ஆம் ஆண்டில் இது லக்னோவின் மாநில அருங்காட்சியகத்தின் ஒரு பகுதியாக இருந்தது, பின்னர் மாகாண அருங்காட்சியகம் என்று அழைக்கப்பட்டது, மேலும் 1887 ஆம் ஆண்டில் மாணவ வாசகர்களுக்காகத் திறக்கப்பட்டது. 1907 ஆம் ஆண்டில் நவாப் சதாத் அலிகான் (1798-1814) என்பவரால் கட்டப்பட்ட லால் பரதரி கட்டிடத்தின்  மேல் மாடிக்கு மாற்றப்பட்டது. 1910 ஆம் ஆண்டில் நூலகம் சோட்டா சத்தர் மன்சிலுக்கு மாற்றப்பட்டு லக்னோவின் பொது நூலகமாக திறக்கப்பட்டது. 1926 ஆம் ஆண்டில் நூலகம் மீண்டும் vஏஉ இடத்திற்கு மாற்றப்பட்டது. ஆனால் இந்த முறை நூலக நோக்கத்திற்காக கட்டப்பட்ட ஒரு கட்டிடத்திற்குதான் மாறியது.  .

1921 ஆம் ஆண்டில் இந்திய ஆட்சிப் பணியாளரான  சர் ஆர்கோர்ட்டு  பட்லர் நூலகத்திற்கான அடிக்கலை நாட்டினார். இந்த நூலகம் ஐக்கிய மாகாண அரசாங்கத்திற்கு அவாத்தின் தாலுக்தார்களால் பரிசளிக்கப்பட்டது.  முகமது அமீர் அசன் கான் பெயர் நூலகத்திற்கு வைக்கப்பட்டது.  அசன் கானுக்கு வழங்கப்பட்ட பல்வேறு பட்டப்பெயர்களில் ஒன்றுதான் அமீர்-உத்-தௌலா என்பதும் என்று அறியப்படுகிறது. 1947 ஆம் ஆண்டில், தாலுக்தார் சங்கம் ஒரு பூங்காவை நிர்மாணிப்பதற்காக நூலகத்தின் முன் சிறிது நிலத்தை வழங்கியது.  
அமீர்-உத்-தௌலா பொது நூலகத்தில்  இந்தி, ஆங்கிலம், உருது, அரபு, பாரசீகம் பெங்காலி மற்றும் சமசுகிருதம் உள்ளிட்ட மொழிகள் பலவற்றில்  சுமார் 2 லட்சம் புத்தகங்கள் உள்ளன.
## மேற்கோள்கள்

பகுப்பு:லக்னோவில் கல்வி
ஓம்போக் அர்ஜெசுடெசு

**ஓம்போக் அர்ச்செசுடெசு** (*Ompok argestes*), என்ற மீன் இனமானது இலங்கையில் மட்டுமே காணக்கூடிய அகணிய உயிரி. இது சைலூரிடே குடும்பத்தினைச் சார்ந்த பூனை மீனாகும்.

## விளக்கம்
ஆண் மீனானது 14.7&nbsp;செ.மீ நீளம் வரை வளரக்கூடியது. இது நீர்நிலைகளில் அடிப்பகுதியில் காணக்கூடிய மீன் வகையாகும். நான்கு மென்மையான முதுகெலும்பு கதிர்களுடன் 56 முதல் 63 மென்மையான குத கதிர்களையும், 48 முதல் 52 முதுகெலும்புகளையும் கொண்டுள்ளன. உடல் மற்றும் தலை சாம்பல் பழுப்பு நிறத்தில் காணப்படும். இரண்டு இணை பார்பல்கள் உள்ளன. நுனிப்பகுதியில் வாய் காணப்படும். மேல் தாடையை விடக் கீழ் தாடை நீளமாக இருக்கும். கண்கள் சிறியவை, விளிம்பற்றவை. முதுகுபுற, இடுப்பு, வால், துடுப்புகளில் மெலனோபோர் எனப்படும் நிறமிகள் காணப்படும். குத துடுப்பானது சாம்பல் கலந்த பழுப்புநிறத்துடனும், இடுப்பு துடுப்பு தெளிவாகக் காணப்படும். 

## மேற்கோள்கள்

பகுப்பு:மீன்கள்
பெண்டாமெத்தில்மாலிப்டினம்

**பெண்டாமெத்தில்மாலிப்டினம்** *(Pentamethylmolybdenum)* C5H15Mo என்ற மூலக்கூற்று வாய்ப்பாட்டால் விவரிக்கப்படும் ஒரு கரிமமாலிப்டினம் சேர்மமாகும். இச்சேர்மத்தில் ஐந்து மெத்தில் குழுக்கள் மையத்திலுள்ள மாலிப்டினம் அணுவுடன் இணைந்துள்ளன.  இம்மூலக்கூறு சதுரப் பட்டைக்கூம்பு வடிவத்திலுள்ளது.  
பெண்டாமெத்தில் டங்சுட்டனும் இதுவும் வடிவம் மற்றும் பண்புகளில் ஒரே மாதியாக உள்ளன. 
## தயாரிப்பு
மாலிப்டினம் பெண்டாகுளோரைடையும் இருமெத்தில் துத்தநாகத்தையும் -70 முதல் -20 பாகை செல்சியசு வெப்பநிலையில் வினைபுரியச் செய்து பெண்டாமெத்தில்மாலிப்டினம் தயாரிக்கப்படுகிறது. மாலிப்டினம் ஆக்சிகுளோரைடிலிருந்து தயாரிப்பது மற்றொரு தயாரிப்பு பாதையாகும்.  ஒரு இணையா எலக்ட்ரான்கள் உடன் பெண்டாமெத்தில்மாலிப்டினம் ஓர் இணைகாந்தமாக செயல்படுகிறது. மூன்றில் இரண்டு பாகம் 4dz2, ஒரு பாகம் 4dx2−y2  இவ்வெலக்ட்ரானின் பண்பாகும்

## பண்புகள்
நிலைப்புத்தன்மையற்ற பெண்டாமெத்தில்மாலிப்டினம் ஒர் ஆக்சிசன் உணரியாகும். காற்றில் வெளிப்பட நேர்ந்தால் அல்லது -10 பாகை செல்சியசு அளவுக்கு சூடுபடுத்தினால் இது கருப்பாக மாறுகிறது. இராமன் நிறமாலையில் 
1181, 960, 90, 882, 783, 672, 620, 565, 523, 507, 451, 366, 308, 267 மற்றும் 167 செ.மீ−1  அளவுகளில் அதிர்வுகளை உண்டாக்குகிறது.  
## மேற்கோள்கள்

பகுப்பு:கரிமமாலிப்டினம் சேர்மங்கள்
தோஹுக் மாகாணம்

**தோஹுக் கவர்னரேட்** அல்லது **தோஹுக் மாகாணம்** (*Dohuk Governorate*,;, , ) என்பது ஈராக்கின் தன்னாட்சிப் பகுதியான  குர்திஸ்தானில் உள்ள ஒரு மாகாணம் ஆகும். இதன் தலைநகரம் தோஹுக்  நகரம் ஆகும். இந்த மாகாணத்தின் சர்வதேச எல்லையாக துருக்கியின் அர்னாக் மாகாணத்தின் நுழைவாயிலாக இப்ராஹிம் கலீல் எல்லை வாயில்,  சிரியாவின் அல்-ஹசாகா மாகாணம் போன்றவை உள்ளன. 1976 க்கு முன்பு வரை, இது நீனவா மாகணத்தின் ஒரு பகுதியாக இருந்தது, இது மொசூல் மாகாணம் என்று அழைக்கப்பட்டது. தோஹுக் மாகாணத்தில் குர்துகள் மற்றும் அசீரியர்கள் வசிக்கின்றனர். 2018 ஆண்டைய கணக்கெடுப்பின்படி மாகாணத்தின் மக்கள் தொகை 1,292,535 ஆகும்.

## அரசு

* ஆளுநர்: அலி டாடர் நெர்வேய்
* துணை ஆளுநர்: மஜித் சயீத் சாலிஹ்
* மாகாண அவைத்  தலைவர் (பி.சி.சி): ஃபெஹிம் அப்துல்லா 
* மொத்தம் 41 இடங்கள்
* குர்திஸ்தான் ஜனநாயகக் கட்சிக்கு (கேடிபி) 33 இடங்கள்
* குர்திஸ்தானின் தேசபக்தி ஒன்றியத்திற்கு (PUK) 4 இடங்கள்
* குர்திஸ்தான் இஸ்லாமிய ஒன்றியத்திற்கு (KIU) 4 இடங்கள் 

## மாவட்டங்கள்
வலது|thumb|250x250px| தோஹுக் மாகாண மாவட்டங்கள்
தோஹுக் மாகாணமானது ஏழு மாவட்டங்களாகப் பிரிக்கப்பட்டுள்ளது. அவற்றில் நான்கு மாவட்டங்கள் அதிகாரப்பூர்வமாக குர்திஸ்தான் தன்னாட்சிப் பகுதியின் ஒரு பகுதியாக உள்ளன. மேலும் மூன்று மாவட்டங்களும் நடைமுறையில் குர்திஸ்தான் பிராந்திய அரசாங்கத்தின் கட்டுப்பாட்டில் உள்ளன:

* அமேடி மாவட்டம்
* டுஹோக் மாவட்டம்
* செமல் மாவட்டம்
* ஜாகோ மாவட்டம்
* அக்ரே மாவட்டம்
* பர்தராஷ் மாவட்டம்
* சேகன் மாவட்டம் (சர்ச்சைக்குரியது)

## கிராமங்களும், நகரங்களும்

* பமர்னி
* ஷர்மின்
* அரேடன்
* அவ்ஸ்ரோக்
* பதராஷ்
* பெபடே
* பாகெட்மே
* தேஹி
* தாவோடியா
* டுஹோக்
* ஹர்மாஷ்
* ஹெசானி
* சர்சிங்க்
* சவிதா
* ஷர்யா
* காங்கே

## குறிப்புகள்

பகுப்பு:ஈராக்கின் மாகாணங்கள்
பகுப்பு:Coordinates on Wikidata
ஹலாப்ஜா மாகாணம்

**ஹலாப்ஜா கவர்னரேட்** அல்லது **ஹலாப்ஜா மாகாணம்** (*Halabja Governorate*, , ) என்பது ஈராக்கின் குர்திஸ்தான் தன்னாட்சிப் பகுதியில்  உள்ள ஒரு மாகாணம் ஆகும். இந்த மாகாணம் 2014 இல்  சுலைமானியா மாகாணத்திலிருந்து பிரித்து நிறுவப்பட்டது. இது ஈராக்கிய குர்திஸ்தான் பகுதியின் நான்காவது மாகாணமாக ஆனது   இதன் தலைநகரம் ஹலாப்ஜா நகரம் ஆகும்.

குர்திஷ் பாராளுமன்றம் முதலில் ஹலாப்ஜா மாவட்டத்தை 1999 ஆம் ஆண்டில் ஒரு மாகாணமாக மாற்ற ஒப்புக்கொண்டது. ஆனால் அது அப்போது செயல்படுத்தப்படவில்லை.  குர்திஸ்தான் பிராந்தியம் 2013 சூனில் மாகாணமாக மாறுவதற்கு ஒப்புதல் அளித்தது.  ஈராக்கின் அமைச்சரவை  31 டிசம்பர் 2013 அன்று இந்த மசோதாவுக்கு ஒப்புதல் அளித்தது.  ஈராக் பாராளுமன்றம் இந்த மசோதாவை நிறைவேற்ற வேண்டியிருந்தது, ஆனால் அந்த மசோதா பாராளுமன்றத்தில் தோல்வியடைந்தது. இருப்பினும், ஹலப்ஜாவை ஒரு மாகாணமாக மாற்ற குர்திஸ்தானுக்கு அதிகாரம் இருப்பதாக சபாநாயகர் ஒசாமா நுஜைஃபி அறிவுறுத்தினார்.  13 மார்ச் 2014 அன்று, குர்திஸ்தானின் பிரதமர் நெச்சிர்வன் பர்சானி, ஹலப்ஜா மாவட்டத்தை குர்திஸ்தான் பிராந்தியத்தின் நான்காவது மாகாணமாக மாற்றுவதற்கான முடிவில் கையெழுத்திட்டார்; இது மார்ச் 16, 1988 அன்று நடந்த ஹலாப்ஜா இரசாயன தாக்குதலை நினைவுகூருவதற்கு மூன்று நாட்களுக்கு முன்பு நடந்தது.  மார்ச் 16, 2014 அன்று, ஹலப்ஜாவை மாவட்ட அந்தஸ்திலிருந்து மாகாணமாக உயர்த்துவதற்கான பிராந்திய உத்தரவில் குர்திஸ்தான் பிராந்தியத் தலைவர் மசூத் பர்சானி கையெழுத்திட்டார்.  மாகாண சபை மற்றும் ஆளுநரைத் தேர்ந்தெடுப்பதற்கான சட்ட கட்டமைப்பை நிறுவ குர்திஷ் நாடாளுமன்றம் பிப்ரவரி 2015 இல் ஒரு மசோதாவை நிறைவேற்றியது.   2015 திசம்பர் நிலவரப்படி, ஈராக் பாராளுமன்றம் இன்னும் மாகாணத்தை அதிகாரப்பூர்வமாக அங்கீகரிக்கவில்லை.  ஆகஸ்ட் 2018 இல், அப்போதைய ஈராக்கிய உள்துறை அமைச்சர் காசிம் அல்-அராஜி, கடவுச்சீட்டு, தேசிய அடையாள அட்டைகள் போன்ற பிற குடிமை ஆவணங்களை அதன் தற்போதைய பெயரில் வழங்கும் கூட்டாட்சி அலுவலகங்களைத் திறப்பதற்கான அங்கீகாரத்திற்கு ஒப்புதல் அளித்தார். 

## மாவட்டங்கள்
இந்த மாகாணமானது ஹலாப்ஜா மத்திய மாவட்டம், ஹலாப்ஜா மற்றும் சிர்வான், குர்மல் மற்றும் பைரா (பயாரா) ஆகிய மூன்று மாவட்டங்களை உள்ளடக்கியது. சுலைமானியா மாகாணத்தின் மூன்று மாவட்டங்கள் இந்த மாகாணத்தில் சேர விருப்பம் தெரிவிக்கபட்டது. ஆனால் அதற்கு எதிராக முடிவு எடுக்கபட்டது. 

## குறிப்புகள்

பகுப்பு:ஈராக்கின் மாகாணங்கள்
பகுப்பு:Coordinates on Wikidata
பகுப்பு:அரபு மொழி வார்த்தைகளைக் கொண்ட கட்டுரைகள்
கர்பலா மாகாணம்

**கர்பலா கவர்னரேட்** அல்லது **கர்பலா மாகாணம்** (*Karbala Governorate*,    *Karbalā')* என்பது ஈராக்கின் மையத்தில் உள்ள ஒரு மாகாணம் ஆகும். இதன் தலைநகராக கர்பலா நகரம் உள்ளது. இந்த நகரமானது ஷியா முஸ்லிம்களுக்கான புனித நகரமாகும். இங்கு மதிப்பிற்குரிய இமாம் ஹுசைனின் நினைவிடத்தைக் கொண்டுள்ளது . இங்கு வாழும் மக்களில் பெரும்பான்மையினர் சியா பிரிவினர் ஆவர்.  இந்த மாகாணத்தின் ஒரு பகுதியாக செயற்கை ஏரியான மில் ஏரி  அடங்கியுள்ளது.

## மாகாண அரசு

* ஆளுநர்: அகில் அல்-துரைஹி
* துணை ஆளுநர்: ஜவாத் அல்-ஹஸ்னாவி http://www.iraqupdates.com/p_articles.php/article/23175
* மாகாண சபைத் தலைவர் (பி.சி.சி): அப்துல் அல்-அல்-யாசேரி http://www.iraqupdates.com/p_articles.php/article/21572

thumb| மாவட்டங்கள்

## மாவட்டங்கள்

* ஐன் அல்-தமூர்
* அல்-இந்தியா
* கர்பலா

## குறிப்புகள்

பகுப்பு:ஈராக்கின் மாகாணங்கள்
பகுப்பு:Coordinates on Wikidata
இரிபந்தர்

**இரிபந்தர்** (*Ribandar*) என்பது இந்திய மாநிலமான கோவாவின் திசுவாடியில் உள்ள ஒரு நகரமாகும். இது பனஜியிலிருந்து (நோவா கோவா) மற்றும் பழைய கோவா (வெல்ஹா கோவா) நகரங்களுக்கு இடையில் அமைந்துள்ளது.

## சொற்பிறப்பியல்
இரிபந்தர் என்ற பெயர் "இராயச்சேம் பந்தர்" என்பதிலிருந்து உருவானது. இதன் பொருள் ராயர்கள் அல்லது அரசர்களின் நீர்வழியிடை நிலவழி என்பதாகும். எந்த மன்னர்கள் இங்கு குறிக்கப்படுகிறார்கள் என்பது தெளிவாகத் தெரியவில்லை. இருப்பினும், விஜயநகரப் பேரரசை ஆண்ட முதலாவது சங்கம மரபைச் சேர்ந்த ராயர்கள் இந்த துறைமுகத்தை கட்டியதாக நம்பப்படுகிறது.

## நிலவியல்
இது 15 ° 30′10 ″ வடக்கிலும் 73 ° 51′55 ″ கிழக்கிலும் அமைந்துள்ளது. மேலும், சராசரியாக 3 மீட்டர் (9.8 அடி) உயரத்தில் உள்ளது . 

இது பனஜிமிலிருந்து ரியோ டி உரம் (தங்க ஆறு) ஆறு மூலம் பிரிக்கப்பட்டுள்ளது. இதன் மண்டோவி ஆற்றுடன் கலந்து ஒரு பெரிய, அகலமான மற்றும் சதுப்பு நிலப்பரப்பை உருவாக்குகிறது. 1633 ஆம் ஆண்டில் போர்த்துகேய இந்தியா ஆளுநர்களில் ஒருவரான இலின்ஹேர்ஸின் ஆதரவுடன் கட்டப்பட்ட ஒரு பழைய தரைப்பாலத்திற்கு போண்டே கான்டே டி லின்ஹேர்ஸ் என்று பெயரிடப்பட்டது. பொன்டே கான்டே டி லின்ஹேர்ஸின் தெற்கே ஒரு புதிய சாலை பனஜிமிலிருந்து இரிபந்தர், சிம்பெல் மற்றும் பழைய கோவாவிற்கு இன்னும் ஒரு இணைப்பை வழங்குகிறது.

சோர்போ மற்றும் திவார் தீவுகள் முறையே இரிபந்தரின் வடக்கு மற்றும் வடகிழக்கில் அமைந்துள்ளன. இந்த இரண்டு தீவுகளை படகு மூலம் அணுகலாம்.

கருநாடகாவின் சொந்த கன்னடம் பேசுபவர்களுக்கு சொந்தமான கதம்ப வம்சத்திலிருந்து பிரிந்து சென்ற கிளையால் கோவா ஆட்சி செய்யப்பட்டது. தில்லி சுல்தானகத்தின் சுல்தான் அலாவுதீன் கில்சியின் தளபதி மகமூத் கவான் இதை கைப்பற்றினார். பின்னர், பிரிந்து சென்ற பாமினி சுல்தானகத்தின் ஒரு பகுதியாக மாறியது. விஜயநகரப் பேரரசால் கைப்பற்றப்பட்டது. பிஜப்பூர் சுல்தானகத்தின் முதலாம் யூசுப் ஆதில் ஷாவை போர்ச்சுகீசியப் படைத்தலைவரான அபோன்சோ டி அல்புகெர்க்கே 1510 தோற்கடித்து இதை கைப்பற்றினார். 

## புகைப்படங்கள்

படிமம்:Goa Mandovi Bridge view from Ribandar.JPG|இரிபந்தரின் உச்சியில் இருந்து மாண்டோவி பாலத்தின் ஒரு காட்சி
படிமம்:Goa Ribandar Church 4.jpg|இரிபந்தரில் உள்ள இராம் கோயில்
படிமம்:Goa Ribandar Church 1.JPG|சிரிய தேவாலயம்.
படிமம்:Church of Our Lady of Help Ribandar 10-25-2008 5-45-15 PM.JPG|பாட்டோவில் உள்ள இரிபந்தர் தேவாலயம்
படிமம்:Chapel of Our Lady of Remedies Ribandar 10-25-2008 5-50-00 PM.JPG|பாட்டோவுக்கு அருகிலுள்ள இரிபந்தர் தேவாலயம்
படிமம்:Goa Ribandar Church 5.jpg|இரிபந்தர் மலையடிவாரத்தில் தேவாலயம்


## மேற்கோள்கள்

பகுப்பு:Coordinates on Wikidata
சுவாசப் பராமரிப்பு வாரம்

**சுவாசப் பராமரிப்பு வாரம்** *(Respiratory Care Week)* என்பது சுவாச சிகிச்சையாளர்களை கௌரவிப்பதற்காகவும்  அங்கீகரிப்பதற்காகவும்  தேர்ந்தெடுக்கப்பட்ட ஒரு வாரமாகும். சுவாச பராமரிப்பு வாரம் பன்னாட்டு  அளவில் குறிப்பாக கனடா மற்றும் அமெரிக்காவில் கொண்டாடப்படுகிறது, சுவாச பராமரிப்பு வாரம் பொதுவாக அக்டோபர் மாதத்தின் கடைசி வாரம் முழுவதும் கொண்டாடப்படுகிறது. அமெரிக்க குடியரசுத் தலைவர்  ரொனால்ட் ரீகன் 1982 ஆம் ஆண்டில்  சுவாச சிகிச்சையாளர்களை கௌரவிப்பதற்காக முதல் வாரத்தை அறிவித்தார். அதாவது 1982 ஆம் ஆண்டு நவம்பர் 7 முதல் நவம்பர் 13  வரையிலான காலத்தைதான் இவர் குறிப்பிட்டார்.  
## முந்தைய நாட்கள்
* 1982: நவம்பர் 7 — நவம்பர் 13
* 1983: செப்டம்பர் 15 — அக்ட்டோபர் 1
* 2011:அக்டோபர் 23 — அக்டோபர் 29
ஞாயிற்றுக் கிழமை முதல் சனிக்கிழமை வரையிலான கடைசி முழுவாரம்
## இதையும் காண்க
*உலக செவிலியர் நாள் 
## மேற்கோள்கள்

பகுப்பு:நுரையீரலியல்